The Doors (film)

The Doors er en amerikansk biografisk dramafilm fra 1991 regissert av Oliver Stone. Filmen handler om livet til den omstridte rockesangeren Jim Morrison som nøt stor popularitet på slutten av 1960-tallet og frem til sin død i 1971. Rollen som Morrison spilles av Val Kilmer, mens andre sentrale roller besettes av Meg Ryan og Kyle MacLachlan.

Filmen fikk blandet mottakelse av anmeldere.

Handling
Filmen handler om rockelegenden Jim Morrison og bandet The Doors, med livet og idealismen på 1960-tallet som ramme.

Den destruktive Jim Morrison i bandet «The Doors» drikker tett, bruker store kvanta narkotika og tyranniserer sine omgivelser. Den i utgangspunktet sjenerte artisten fikser ikke popstjernetilværelsen og havner stadig i konflikt med både myndighetene og bandets medlemmer. I 1971 flykter han til Paris sammen med kona Pamela og der blir han senere funnet død i badekaret i sin leilighet.

Om filmen
Filmanmelderne 
Filmen fikk blandet mottakelse av anmelderne og har oppnådd 57 % på Rotten Tomatoes og 62 % på Metacritic. Den kjente filmkritikeren Roger Ebert gav den 2,5 av 4 stjerner. Han uttrykte mest begeistring for konsertscenene og Val Kilmers rolleprestasjoner.

VG gav den terningkast fem, mens Dagsavisen, Dagbladet og Aftenposten gav den fire.

 Økonomi og popularitet 
Filmen gjorde det middelmådig på amerikanske kinoer hvor den innbrakte $34 millioner, noe som var noe lavere enn dens produksjonskostnader. Den havnet på 39-plass over de mest innbringende filmene på amerikanske kinoer i 1991.

Produksjonskostnadene  var på ca 38 millioner.

Trivia
Patricia Kennealy-Morrison hadde en liten rolle som Wicca-prestinne i filmen. Hun var gift med Morrison i det virkelige liv. Kathleen Quinlan spiller henne i filmen.

I rollene
Val Kilmer – Jim Morrison
Kyle MacLachlan – Ray Manzarek
Kevin Dillon – John Densmore
Frank Whaley – Robby Krieger
Meg Ryan – Pamela Courson
Kathleen Quinlan – Patricia Kennealy
Michael Wincott – Paul A. Rothchild
Michael Madsen – Tom Baker
Josh Evans – Bill Siddons
Dennis Burkley – Dog
Billy Idol – Cat
John Densmore – LydteknikerFloyd Westerman – Shaman
Wes Studi – Indianer i ørkenen
Kelly Hu – Dorothy
Sam Whipple – Sullivans produsent
Lisa Edelstein – Sminkør
Crispin Glover – Andy Warhol
Jack McGee – Politimann i Miami
Mimi Rogers – Ukebladsfotograf
Jennifer Rubin – Edie
Eagle Eye Cherry – Roadie
Patricia Kennealy-Morrison – Prestinne for Wicca-religionen

Referanser

 Eksterne lenker 


Kategori:Dramafilmer fra USA
Kategori:Biografiske filmer fra USA
Kategori:Filmer fra 1991
Kategori:Filmer regissert av Oliver Stone
Kategori:Engelskspråklige filmer
Kategori:Filmer lagt til California
Kategori:Musikkfilmer fra USA
Kategori:Filmer lagt til Paris